Klokken 12.00 havde 49.280 borgere i Aalborg Kommune afgivet deres stemme til Folketingsvalget. Selvom der på det tidspunkt altså stadig var otte timer tilbage af valghandlingen, er det et markant lavere tal end ved folketingsvalget i 2019 - som dog blev afholdt på grundlovsdag. Overordnet for hele kommunen var stemmeprocenten 5,12 procentpoint lavere i år end i 2019 - og på enkelte afstemningssteder er den meget lavere. Det gælder for eksempel i Farstruphallen hvor 1538 borgere har modtaget et valgkort og dermed kan afgive deres stemme. Her var det klokken 12 kun 22,76 procent af vælgerne, der havde lagt en stemmeseddel i de sorte beholdere. I 2019 var det på samme tidspunkt 34,25 procent der havde stemt - der er altså tale om en tilbagegang på hele 11,49 procentpoint. Du kan finde oversigten over de foreløbige stemmeprocenter på valgstederne i Aalborg Kommune i oversigten herunder.

Opsummering:
På et valgsted var stemmeprocenten klokken 12 hele 11,49 procentpoint lavere end i 2019.